Seun se gedig raak juffrou se hartBenjamin Giroux (Foto: Facebook) Dit was aanvanklik net huiswerk, maar dié rou en emosionele gedig het ŉ juffrou se hart, en nou ook sosialemediagebruikers wêreldwyd, se harte aangegryp. Benjamin Giroux was in 2016 ŉ 10-jarige van Plattsburgh in New York toe sy juffrou vir haar klas huiswerk gegee het om ŉ gedig te skryf wat met “I am” begin. Benjamin, wat outisties is, is gewoonlik nie openhartig oor sy emosies nie. Sy gedig het egter wêreldwyd opslae gemaak en raak die harte van mense wat dit lees. Hy het intussen ŉ Facebook-profiel geskep waar hy inligting en stories deel van ander kinders wat ook op die spektrum is en selfs ŉ gedig van ŉ seun wat met Asperger-sindroom gediagnoseer is of motivering vir kinders wat geboelie word. Met sy #oddtoo-hutsmerk probeer Benjamin dit vir ander kinders duidelik stel dat daar ook ander kinders is wat dalk dieselfde probleme het. Hier is sy gedig: I am odd, I am new, I wonder if you are too I hear voices in the air I see you don’t, and that’s not fair I want to not feel blue I am odd, I am new I pretend that you are too I feel like a boy in outer space I touch the stars and feel out of place I worry what others might think I cry when people laugh, it makes me shrink I am odd, I am new I understand now that so are you I say I, “feel like a castaway” I dream of a day that that’s okay I try to fit in I hope that someday I do I am odd, I am new.